钦定古今图书集成/明伦汇编/闺媛典/第371卷 > 《周礼》 > 《天官》
## 钦定古今图书集成/明伦汇编/闺媛典/第371卷 > 《周礼》 > 《天官》

《大宰》以九职任万民，七曰“嫔妇，化治丝枲。”

〈订义〉郑康成曰：“嫔，妇人之美称也。”　王昭禹曰：“八材谓之饬化，始乎朴而终乎化，化则器成而可以致功矣，故曰饬化。丝枲之为物，徒化之而不治，则布帛无由而成，化丝而治之以为帛，化麻而治之以为布，故谓之化治。”

《酒人》“女酒三十人”，

郑康成曰：“女酒，女奴。晓酒者。古者从坐，男女没入县官为奴。”

浆人，“女浆十有五人。”

《郑康成》曰：“女浆，女奴晓浆者。”

《笾人》女笾十人

郑康成曰：“女笾，女奴之晓笾者。”

《醢人》“女醢”二十人。

郑康成曰：“《女醢》，女奴晓醢者。”

酰人“女酰二十人。”

郑康成曰：“女酰，女奴晓酰者。”

盐人女盐二十人。

《郑康成》曰：“女盐，女奴晓盐者。”

幂人女幂十人。

郑康成曰：“以巾覆物曰幂。” 女幂，女奴晓幂者。

内宰“以妇职之法教九御，使各有属，以作二事。”

郑康成曰：“《妇职》谓职纴组𬘓缝线之事　。” 杜子春曰：“二事，丝枲之事　。” 王昭禹曰：“太宰以丝枲之职任嫔妇，内宰以丝枲之事作九御。盖九御勤于丝之事则天下无不蚕者，九御勤于枲之事则天下无不绩者。”

“典妇功”，中士二人，下士四人，府二人，史四人，工四人，
贾四人，徒二十人。

郑康成曰：“典妇功者，主妇人丝枲功官之。” 长　史氏曰：“妇人女子嫉妒、贪鄙、骄奢、淫佚，皆起于饱食终日，无所用心，今使之趋作不倦，则心之所存日在于此，不见异物而迁正，有赖于典妇功。”

“掌妇式之法”，以授嫔妇及内人女功之事赍。

王昭禹曰：“式言所用之式，法言所治之法，所用之式则多寡之数，所治之法则精麤之度，知其所为之法然后可授其为女功之事赍　。” 刘执中曰：“妇有贵贱则职有重轻，授有多寡则功有麤良，故有妇式。”

凡授嫔妇功，及秋献功，辨其苦良，比其小大而贾之。
物，书而楬之，以共王及后之用，颁之于内府。

《典丝》，下士二人，府二人，史二人，贾四人，徒十有二人。
掌丝入而辨其物，以其贾楬之，掌其藏与其出，以待
兴功之时。

黄氏曰：“凡丝皆掌其入” ，是亦一府藏也。《典枲》亦然。郑康成以丝入为九职，嫔妇所贡丝，非也。“闾师任嫔，以女事贡布帛，不贡丝。” 此当是九贡。《禹贡》：“兖州厥贡漆丝；青州厥贡丝枲　。” 郑康成曰：“时者，若温煖宜缣帛，清凉宜文绣。”

颁丝于外内工，皆以物授之。

黄氏曰：外内工、九嫔、世妇及诸侯夫人、大夫妻。贾氏曰：“以物授之，若缣帛则授以素丝，若文绣则授以彩丝。”

“及献功，则受良功”而藏之，辨其物而书其数，以待有
司之政令，上之赐予。

凡祭祀，共黼画组就之物。

郑康成曰：“以给衣服冕旒及依盥巾之属，白与黑谓之黼，采色一成曰就。”

《丧纪》，共其丝纩组文之物。

郑康成曰：“以给线缕，著盱口綦握之属，青与赤谓之文　。” 王昭禹曰：“丧纪有用丝以为线缕，有用纩以充衣褥，或用组文以为物之饰。”

凡饰邦器者，受文织丝组焉。

王昭禹曰：“文织，以文为织；丝组，以丝为组。文织丝组所以为饰邦器之用。”

岁终，则各以其物会之。

《典枲》，下士二人、府二人，史二人，徒二十人。

王昭禹曰：“麻之未缉者谓之枲，典枲所掌，其物非一，独以枲名官，盖麻为女功之正。”

掌布缌缕纻之麻草之物，以待时颁功而授赍。

郑锷曰：“缌者布之细者，缕者，线。自其已成言之，则曰布缌缕纻；自其本质言之，则曰麻与草　。” 史氏曰：“计其当用之时，授以麻草，使为布缌缕纻。”

及献功，受苦功，以其贾楬而藏之，以待时颁。

《郑锷》曰：“苦功谓麻草所成之功，非谓苦恶也。指麻草所成者为苦，以见出于丝者写良功。”

岁终，则各以其物会之。

缝人，“奄二人、女御八人、女工八十人、奚三十人。”

王昭禹曰：“所谓女御八人，非王宫八十一女御之数　。” 郑康成曰：“女工，女奴，晓裁缝者　。” 郑锷曰：“掺掺女手，可以缝裳。女御于王与后之衣服，无所不为，则缝人掌缝线之事，女御制之。缝人缝之，为女御役也　。” 史氏曰：“布帛之成，可谓难矣，苟剪裁不中度，则弃为无用之物，而纫缝亦倍费力矣。先王知其然，立缝人之官以” 司之，使之专其职，熟其制，则刀尺鍼缕之未施，其长短之程度已定于胸中。于是役女御以纫缝，则布帛不费而衣服具矣。

掌王宫之缝线之事，以役女御，以缝王及后之衣服。

郑司农曰：“线，缕也　。” 刘执中曰：“女御，缝王及后之服者，奄所以董其工而役之裁缝者也。女御，所以取其制，授之修短者也。”